Ամենից առաջ մենք, իհարկե, շատ ուրախ ենք, որ այսօր Հայաստանում ենք, եւ կասկածից վեր է, որ երջանիկ կլինեինք՝ գտնվելու նիստերի դահլիճում: Սակայն Բելառուսի պատվիրակությանը հատկացված 10 աթոռները «Եվրանեսթի» Խորհրդարանական վեհաժողովում մնում են դատարկ, որովհետեւ Եվրամիությունը, Եվրոպայի խորհուրդը, ԵԱՀԿ-ն եւ, առհասարակ, որեւէ հեղինակավոր միջազգային կազմակերպություն չի ճանաչում Բելառուսի խորհրդարանական ընտրությունների արդյունքները: Դրա համար էլ բելառուսցի խորհրդարանականների աթոռները նիստերի դահլիճում մնում են դատարկ: